‘n Laaste woord aan matrieks- wees gewaarsku- dis ‘ n preek… | Bileam se Donkie
← More kom Pastoriemoeder uiteindelik terug…
“Internasionale rugby” studente styl… →
‘n Laaste woord aan matrieks- wees gewaarsku- dis ‘ n preek…
Posted on Oktober 14, 2011 by Bileam se Donkie
Matriek se Skoolloopbaan afsluitingsdiens 2011 Hoërskool BOSVELD-SUID
Opgedra aan Louise de Waal, wat wreed die kans ontneem is om met arendsvlerke te vlieg.
Skriflesing: Matt 25: 14-30 13 Oktober 2011
Ek onthou ‘n dag, amper twaalf jaar gelede, toe ‘n klompie van julle julle eerste dag by die Laerskool ingeboek het. Julle het maar heel snaaks gelyk, met skoolkleertjies wat baie groot was- jy moes nog daarin groei. Met splinternuwe tassies en kosblikkies en waterbotteltjies. Julle het probeer dapper lyk, maar was eintlik nogal diep gestress. Hier kom ‘n ding- TWAALF jaar op skool, dit gaan vir altyd vat! En julle was nie seker of julle daarvan gaan hou nie. Julle het gewonder hoe julle dit ooit gaan regkry. En ‘n dag op die skoolbanke het so ongelooflik LANK gelyk…
Twee weke terug het ek julle weer so sit en bekyk by die Matriekafskeid. Die klein seuntjies en dogtertjies het jong here en dames geword… Julle het van kindertjies met vuil mondjies gegroei tot pragtige jong volwassenes, wat gereed is om die lewe aan te pak. En ek wil vir julle sê: Ek is trots op julle- ‘n gevoel wat ‘n Pa so goed ken! Kyk hoe ver het julle gekom in twaalf jaar se tyd! Julle het ‘n lang en moeilike reis aangepak, en julle het hom suksesvol amper klaargemaak. Nou lê daar nog net ‘n eindeksamen voor, dan swaai die deure van jou toekoms wawyd oop vir jou!
I have watched you over the past 12 years. I have seen you grow, from little boys and girls, to young men and women of which I am extremely proud, as only a father can be! And that is why I am so gratefull for this opertunity to speak as a father to you, at the end of your school years, just before you begin your adult life!
Ek is so bly vir hierdie geleentheid, om net so paar vaderlike woorde met julle te deel. Ek hoop jy hoor dat dit kom van iemand wat vir jou omgee, en so graag wil sien dat jou lewensverhaal van hier af vorentoe ‘n wonderlike reis sal wees!
Skriflesing: Matt 25: 14-30
Elke een van julle is uniek, en het gawes by die Here ontvang!
Geen twee mense is dieselfde in die Here se oë nie. En jy word ook nie gemeet teen ander mense by Hom nie.
Ons almal wil so mooi wees soos Jacob en Bella in Twilight. Ons wil rugby speel soos Francois Hougaardt. Ons wil so slim wees soos Hoofseun. Ons wil so lekker kosmaak soos Adam Lieu. Ons wil sing soos Dave… En so kyk ons na verskillende rolmodelle, en wens ons kan hulle almal wees.
Dankie tog die Here kyk nie so na ons nie. In sy oë is elkeen ‘n unieke mens, gemaak met unieke gawes, om elkeen ons eie lewe voluit te lewe. Net Hoofseun kan Hoofseun wees!
It is so natural for us to compare ourselves to other people. We really can loose so much joy in life by trying to be someone else! But that is not how God has intended our lives to be. We are not measured by anybody elses standard. God has made us unique, to live this one life He has given us, to the fullest possible extent.
‘n Mens sien dit duidelik in hierdie gelykenis, of storie, wat Jesus vertel om ons groot waarhede oor die lewe te leer. Die man wat op reis gegaan het, is Hyself. Hy het teruggegaan na sy Vader se huis om vir ons plekke voor te berei. Terwyl Hy weg is, is dit ons taak om sy koninkryk te bou op hierdie aarde. Ons doen dit natuurlik saam met die krag van die Heilige Gees, wat in elke gelowige werk! Maar die Here behandel elke mens op sy eie standaard. Aan die een het die Here vyf talente gegee, aan ‘n volgende een twee, en aan ‘n derde net een.
Wat se ding is ‘n talent? In die Bybelse tyd was ‘n talent ‘n bedrag geld. Maar dit gaan nie hier oor geld nie, dit gaan oor geskenke wat die Here vir sy kinders gee. Dinge wat ons uniek maak, dinge wat ons goed kan doen in die lewe. En daar staan op ‘n paar plekke in die Bybel- elke mens het talente by God gekry.
Each person has received some gifts from God. Some abilities you have received, to use in His honour. These gifts varies from person to person. God decided how He wanted to make us. He gave the gifts according to His plan for the world. And this you must hear in this parable of Jesus- you are also an unique person, there is no one else like you in the whole wide world! You have an unique set of gifts, that only you can use to honour God, and to make this world a better place.
2. Elke een gaan geleenthede in die lewe kry om hulle gawes uit te leef.
Die afgelope 12 jaar het julle al ernstig ontdek watter gawes julle by die Here gekry het. Julle het nou al gesien of jy die potensiaal het om Springbok rugby te speel, of nie. Jy weet teen hierdie tyd of jy ‘n akademiese reus is, of nie. Jy weet of jy goed is met jou hande, of eerder van spanners moet wegbly!
En so is ‘n baie belangrike fase in jou lewe besig om verby te gaan. Die vormingsjare op skool, waar jy die kans gehad het om jou toekoms se deure oop te begin maak.
And now the time is nearly at hand, that you must go out into the open world, away from the protection of your parents and the safe enviroment of the school. Some of you will go on to study further. Others will move into the labour market. I at least hope that you are not planning to marry just yet! Because now you will have the opertunity to spread your wings, and fly. You will begin to receive opertunities in life, to become the man or woman you were intended to be…
Jy gaan geleenthede kry. Dalk verder opleiding, dalk werksgeleenthede. Jy gaan verlief raak, verloof raak, trou… alles op sy tyd. En daar gaan in dit alles die geleenthede wees wat jy nodig het, om die man of vrou te word wat die Here jou gemaak het om te wees. Jy gaan ontdek dat jy gemaak is om ‘n verskil in die wêreld te maak. In jou werk. In jou gesinslewe. In jou menswees. Jy is gemaak om diep spore te trap. Jy is gemaak om met arendsvlerke te vlieg!
3. Die beloning vir getrouheid is groot!
We each will receive our opertunities in life, to get the chance to be a person after God’s own heart. This is how the Bible have described David. It does not mean that you will never make mistakes. There is not one mistake that David has NOT made! But this gives you the opertunity to experience God’s grace… To really get to know the true Father heart of God.
Jy gaan verseker foute maak in jou lewe. Dit gaan vir jou die kans gee om God se genade te ontdek. Hy vra nie dat jy volmaak sal wees nie. Hy vra dat jy weer sal opstaan in die lewe, en die pad saam met Hom stap. Dis nie die foute wat ons maak, wat ons lewens opfoeter nie. Dis die foute wat ons toelaat om ons vir altyd vas te bind, dat ons nie meer God se pad stap nie, wat maak dat ons die toets van die lewe dop.
Die eerste dienskneg het baie talente by sy Meester gekry. Hy het hulle gevat, en hard daarmee gewerk. En toe die Meester terugkom, kon hy nog 5 teruggee- dit beteken- daar was vrug op sy lewe. Hy het liefde gesaai, en liefde geoes.
The second servant received less than the first. But also he was true to his calling. He went out and worked the talents which he received. And according to his potential, also he produced a wonderful harvest in his life- his gifts has touched other people, and he made the world a better place. He was also rewarded for a life well lived…
Maar die derde dienskneg het net nie ‘n saak gehad nie. Hy het dit wat sy Meester vir hom gegee het, gaan begrawe, en toe sy eie ding gaan doen. Hy het al sy kanse weggegooi in die lewe. Ook die heel belangrikste kans- die geleentheid om God se kind te wees. Nie eers daardie uitnodiging van Jesus, om deel van God se familie te word, het hy benut nie. En toe die Meester terugkom, is hy in die donker dieptes gegooi. Oor hy niks van God se genade wou hê nie. Oor hy niks geleenthede wou gebruik wat die Here vir hom gegee het om hom te help nie. Hy is verlore, oor hy niks gedoen het met God se genade nie.
The last servant missed the greatest opertunity in life- to become a child of God. He did not do anything about the love of God, which he received in abundance. It was his choice to do nothing with his life. And he missed the heavenly rewards which God has prepared for all his childen.
Liewe matrikulant 2011- jy gaan baie geleenthede kry in jou lewe. Jy gaan God se liefde ontvang. Geleenthede om te leer, om goeie werk te kry. Geleenthede om lief te hê. Gryp die geleenthede en gaan lewe voluit, want die Here wil jou seën met ‘n wonderlike lewe. Maar onthou- die tyd gaan verby. Daar gaan ‘n dag kom wat jou geleenthede opraak. Daar gaan ‘n dag kom wat jy gaan terugkyk oor jou lewe, en wonder of jy die regte pad geloop het. Moenie geleenthede mors nie! Moenie jou lewe opmors nie!
Die beloning vir getrouheid is groot! Die genade is baie groot, elke keer wat jy val, sal die Here jou help om weer op te staan.
Wees getrou aan jou Here. Wees getrou aan jou roeping. Wees getrou aan jouself. Gaan lewe nou groot tot sy eer, met sy genade!
Be true to God. Be true to your calling in life. Be true to the gifts the Lord has given you. And use every opertunity to make this world a better place, for everybody around you. You will have a blessed life, to the glory of God!
Posted in Preek
4 thoughts on “‘n Laaste woord aan matrieks- wees gewaarsku- dis ‘ n preek…”
Oktober 16, 2011 om 1:24 nm
Dankie dat ons dit ook kon lees. Dit bly nog steeds vir elkeen van ons, al is ons al donkiejare uit die skool, ‘n goeie lewensles!
Oktober 16, 2011 om 1:28 nm
Baie dankie Toorts, is net opgesit vir wat dit dalk vir iemand kon beteken. Jy moet sien wat die reaksie daarop by litnet is! Dit maak my sommer siek voel…
Oktober 18, 2011 om 10:54 vm
Ek gaan dit stoor en oor elf jaar ook vir my graad 1tjie hierdie besondere stuk gee om te lees… Dankie BsD.
November 16, 2011 om 2:36 nm
Ek weet nei of jy al die boek “Life on the Edge” deur james Dobson gelees het nie? “As a young adult, you will face crucial questions about identity, education, marriage, career, God’s will, and much more. Some of the most dramatic and permanent changes in life will occur during the “critical decade”—those ten years between 16 and 26. Are you prepared to make the right choices?”
Baie van ons lewensveranderende besluite maak ons op ‘n tydstip dat ons hormone op loop gaan, ons oordeelsvermoe nog onervare is, ons bittermin lewenservaring het en glo dat ouer mense onnodiglik preek. Nogal scary!
Dit was ‘n besonderse boodskap vir julle matrieks! Dankie dat jy dit met ons deel.